OzLabs/hebrew-wiki-articles huggingface dataset:
מגדל טבעות

מגדל טבעות הוא צעצוע המיועד לפעוטות.

הצעצוע בנוי מבסיס עליו ניצב מוט אנכי, ומספר טבעות בצורת כעך - לרוב בין 4 ל-8 - אשר הקוטר הפנימי שלהן גדול אך במעט משל המוט, והקוטר החיצוני שלהן גדל בהדרגה מטבעת לטבעת. במהלך המשחק משחיל הפעוט את הטבעות על המוט או מסירן ממנו.

רוב הגרסאות של הצעצוע עשויות עץ או פלסטיק. בגרסאות רבות הטבעות צבועות בצבעי הקשת על פי גודלן. ישנן גרסאות בהן חתך הטבעות מלבני ותוצאת הרכבתן מעין פירמידת מדרגות, וכאלה בהן החתך טרפזי היוצר חרוט. לעיתים כולל המשחק גם כדור המורכב על המוט בגמר השחלת הטבעות.

המשחק נחשב למשחק שמפתח אצל פעוטות כמה מיומנויות:
* פיתוח יכולות מוטוריות, ובפרט תיאום עין-יד
* פיתוח תפיסת עולם מרחבית, הנובעת מההבנה של הסדר הנכון של הטבעות כשהגדולה ביותר בתחתית המגדל וגודלן קטן בהדרגה כלפי מעלה. בחלק מהצעצועים אין כל מניעה להשחלת הטבעות בסדר "לא נכון", אך עם הזמן עשוי הפעוט להבחין בהשפעת סדר ההשחלה על יציבות המגדל.
* הכרה של צבעים שונים.

גרסה משוכללת יותר של הצעצוע כוללת בסיס עם מספר מוטות, עליהם מושחלות פיסות בצורות גאומטריות שונות: עיגול (על מוט בודד), מלבן (על זוג מוטות), משולש (על שלישיית מוטות) ומרובע (על ארבע מוטות).

== ראו גם ==
* מגדלי האנוי

== קישורים חיצוניים ==

קטגוריה:צעצועים
קטגוריה:צעצועי תינוקות
דונדושן

דונדושן (בלועזית: Dondușeni) היא עיר המשמשת כביתר נפת דונדושן בצפון מולדובה.

== גאוגרפיה ==
גובהה הממוצע של העיר הוא 218 מטרים מעל פני הים. העיר ממוקמת כ־21 קילומטרים מדרום־מערב לגבול עם אוקראינה, על נהר הדניסטר וכ־44 קילומטרים מצפון־מזרח לגבול עם רומניה, על נהר הפרוט. העיר בלץ נמצאת נמצאת במרחק 58 קילומטרים מדונדושן, וקישינב הבירה מרוחקת בכ־160 קילומטרים.

== דמוגרפיה ==
נכון לשנת 2014, בעיר מתגוררים 7,101 תושבים, ירידה של 2,700 תושבים משנת 2004. נכון למפקד 2004, רוב התושבים הם מולדובנים, אך קיימים מיעוטים. הגדולים שבהם: אוקראינים, רוסים, בולגרים וגגאוזים.

=== יהודי העיר ===
בשנת 1930 התגוררו בעיר 277 תושבים, אך בשנת 2004 נספרו בה 12 בלבד.

== תחבורה ==
העיר מחוברת לרשת הכבישים הלאומית. עוברים בסביבתה כבישים לבלץ, לאדינץ ולגבול עם אוקראינה. בנוסף, בעיר נמצאת תחנת רכבת הנמצאת על תוואי הקו הראשי של הרכבות במדינה, אשר מקשר אותה עם הערים הגדולות במדינה.

==קישורים חיצוניים==
* 

== הערות שוליים ==

קטגוריה:מולדובה: ערים
גבריאל האנוט

גבריאל האנוט (6 בנובמבר 1889 - 10 באוגוסט 1968) היה כדורגלן ועיתונאי צרפתי. האנוט הקים את גביע אירופה לאלופות, שלימים הפך לליגת האלופות, וכך גם את פרס כדור הזהב, פרס הניתן לשחקן הטוב של השנה, אשר נבחר על פי ביצועיו בשנה הקודמת.

== ביוגרפיה ==
האנוט רשם 12 הופעות בנבחרת צרפת. את הופעת הבכורה שלו בנבחרת ערך ב-8 במרץ 1908 נגד נבחרת שווייץ. בקיץ 1908 נכלל בסגל הנבחרת, אך לא זכה לשחק. האנוט הספיק לערוך 10 הופעות נוספות בנבחרת עד תחילתה של מלחמת העולם הראשונה. לאחר המלחמה רשם הופעה נוספת, כקפטן נגד נבחרת בלגיה ב-9 במרץ 1919.

בעקבות תאונת מטוס שהיה מעורב בה, נאלץ האנוט לסיים את הקריירה ככדורגלן והתחיל את דרכו כעיתונאי. האנוט ועמיתו בעיתון הצרפתי ל'אקיפ, ז'אק פראן, היו המובילים העיקריים מאחורי הקמת גביע אירופה לאלופות.

==קישורים חיצוניים==

קטגוריה:צרפתים שנולדו ב-1889
קטגוריה:כדורגלנים צרפתים
קטגוריה:עיתונאים צרפתים
קטגוריה:ליגת האלופות
קטגוריה:צרפתים שנפטרו ב-1968
יאלמרי הלנדר

יאלמרי הלנדר (באנגלית: Jalmari Helander; נולד ב-21 ביולי 1976)<ref></ref> הוא תסריטאי ובמאי קולנוע פיני. הוא ידוע בזכות "יצוא נדיר" סרט אימה קומי מ-2010 (שקייט בלאנשט כינתה אותו כאחד הסרטים האהובים עליה), "נשיא על הכוונת" סרט פעולה-הרפתקאות מ-2014 בכיכובו של סמואל ל. ג'קסון ו"סיסו" סרט פעולה-היסטורי מ-2022. לפני שפנה לסרטים באורך מלא, הלנדר ביים כמה סרטים קצרים ופרסומות טלוויזיה עטורי פרסים.<ref></ref>

הלנדר הוא גיסו של השחקן יורמה טומילה ודודו מצד האם של בנו של יורמה, אוני, שניהם שיחקו בסרטיו.

== פילמוגרפיה ==
=== סרטים באורך מלא ===
* יצוא נדיר (2010)
* נשיא על הכוונת (2014)
* סיסו (2022)
* Jerry and Ms. Universe (TBA)<ref>[https://www.episodi.fi/uutiset/rare-exports-ohjaaja-jalmari-helander-tekee-scifiseikkailun-fbi-agentti-ja-hakkeri-ufojahdissa/ Rare Exportsin tekijä Jalmari Helander ohjaa scifiseikkailun – FBI-agentti ja hakkeri ufojahdissa] – Episodi (in Finnish)</ref>

=== סרטים קצרים ===
* Iceman (1999)
* Maximillian Tarzan (1999)
* Ukkonen (2001)
* .Rare Exports Inc (2003)
* The Official Rare Exports Inc. Safety Instructions (2005)
* The Fakir (2006)

=== סדרות טלוויזיה ===
* Perfect Commando (2020)

== קישורים חיצוניים ==

== הערות שוליים ==

קטגוריה:פינים שנולדו ב-1976
אברהם ושרה (שיר)

"אברהם ושרה" (ביידיש: "אברהם און שרה") הוא שיר יידי מאת המשורר איציק מאנגר. השיר תורגם לעברית וזכה למספר ביצועים, מהם התפרסם במיוחד זה של אריק איינשטיין.

== כתיבת השיר ==
השיר התפרסם בשנת 1935 בספרו של מאנגר "חומש לידער" (שירי החוּמש), שראה אור בוורשה. בספר זה נכללו שירים העוסקים בגיבורי ספר בראשית, מאדם הראשון דרך אבות האומה ועד ליוסף. השירים נכתבו בסגנון אנכרוניסטי המשווים לגיבורי התורה תכונות ומעשים המאפיינים תקופות מאוחרות יותר ובעיקר מאפיינים את תקופתו של המשורר.

שירי הספר נכנסו מאוחר יותר לחטיבת "מדרש איציק" של מאנגר. בכך ביקש המשורר להראות את הקשר בין הפרשנות המדרשית של חז"ל לבין פרשנותו שלו, שגם היא מחקה במידה מסוימת את דרך המדרש.

== תוכן השיר ==
השיר עוסק בשיחה מדומיינת בין שרה לאברהם. שרה, המצפה לילד, שואלת את אברהם מתי זה יקרה, שכן כל אישה בגילה כבר ילדה ילדים הרבה. אברהם בתפקיד הבעל האדיש טוען כנגדה שצריך רק ביטחון באל, ואם האל ירצה "אפילו מטאטא יורה". כך נמשך הדו-שיח, שבו מזכירה שרה גם את בנה של הגר השפחה ואת הרגשתה המשונה כלפיו.

== תרגום לעברית ==
השיר תורגם לעברית על ידי חיים חפר והוצג במסגרת המחזמר "אברהם אבינו נגד שרה אמנו" בגרסתו העברית, שהתבסס על שירי החומש של מאנגר.

תרגום נוסף נעשה על ידי בנימין טנא, שתרגם את השירים והבלדות של מאנגר. תרגום זה התפרסם בביצועו של אריק איינשטיין, שיצא לאור בתקליט פוזי בשנת 1969.

תרגום לעברית עכשווית יותר נעשה על ידי נגה רובין שהוציאה לאור מחדש את "מדרש איציק" (הוצאת כרמל, תשפ"ג, 2022).

להלן הטקסט המקורי ותרגומים לעברית של שני הבתים הראשונים:

{|
| valign="top" style = "width:24em;"|

| valign="top" style = "width:24em;"|

|}

{|
| valign="top" style = "width:24em;"|

| valign="top" style = "width:24em;"|

|}

== קישורים חיצוניים ==
*[https://heitner.wordpress.com/2015/05/10/פינתי-השבועית-ברדיו-אברהם-ושרה/ הבלוג של אורי הייטנר] – אברהם ושרה
*
*

== הערות שוליים ==

קטגוריה:שירי 1935
קטגוריה:שירי 1969
קטגוריה:שירי אריק איינשטיין
קטגוריה:איציק מאנגר
קטגוריה:שירים ביידיש
קטגוריה:שירים המבוססים על התנ"ך
ביסטריצה (פולין)

ביסטשיצה (בפולנית: Bystrzyca) הוא נהר העובר בפולין.

==מסלול==
הנהר עובר דרך העיר לובלין. אורכו הכולל הוא 86 ק"מ. משמעות שם הנהר בפולנית הוא "זרם מהיר".

==קישורים חיצוניים==

==הערות שוליים==

קטגוריה:פולין: נהרות ונחלים
פטרו טארלו

פטרו אלכסנדרס טארלו (בפולנית: Petras Aleksandras Tarlo; נפטר ב-1649) היה הווֹיֶווֹד (שליט) של לובלין החל מ-1630. החל מ-1618 ועד היבחרו כיהן בדרגה יותר נמוכה בעיר לובלין.

==ביוגרפיה==
טארלו רכש את השכלתו, בין השאר, בשטרסבורג ובאוניברסיטת ז'נבה. לאחר שחזר לפולין הוטבל לנצרות הקתולית. כחלק מכהונתו בלובלין, התיר טארלו ב-1631 ליהודי העיר לנהל משפטים בקרב יהודים בבית הדין המקומי. עם זאת, טארלו עדיין חייב את היהודים להתייצב בבית המשפט האזרחי במחלוקות בין יהודים ללא-יהודים. לאחר מותו ב-1649 ירש בנו של פטרו טארלו, יונאס טארלו, את אביו בתפקיד המושל. עד 1744 החזיקו רבים מבני משפחת טארלו במשרות ציבוריות ברחבי פולין. לטארלו היו, בסך הכל, 8 ילדים משתי נשים שונות.

==הערות שוליים==

קטגוריה:ילידי 1580
קטגוריה:נפטרים ב-1649
פרנקיה אבקורה

פרנקיה אבקורה (שם מדעי: Farancia abacura) הוא מין של נחש ממשפחת הזעמניים ותת-משפחת הדיפסדידיים, החי בדרום ארצות הברית בשטח המדינות: אלבמה, ארקנסו, פלורידה, ג'ורג'יה, אילינוי, קנטקי, לואיזיאנה, מיסיסיפי, מיזורי, צפון קרוליינה, אוקלהומה, דרום קרוליינה, טנסי, טקסס ווירג'יניה.

נחש זה דומה לנחש סלוד-אף ובעל מבנה גוף דומה באורך של 1 עד 1.4 מטר ולעיתים גם באורך 2 מטרים. הוא בעל דו-צורתיות זוויגית, כשהנקבות מעט גדולות מהזכרים והוא בעל גוונים שחורים עד אפורים עם רצועות פנימיות בגווני ורוד-אדום. צידי הראש לעיתים צהובים והראש גדול ושטוח, העיניים קטנות והאף עבה עם נחיריים מגודלים.

הנחש מצוי לרוב סביב מקווי מים מתוקים ולעיתים גם מליחים וכן בשולי יערות אם כי לרוב מצוי באזורים מוצפי מים. הנחש כמעט שלא עולה ליבשה לפרקי זמן רבים, אם כי הוא נכנס לתרדמת חורף בחללי עצים וגזעים. 

תזונתו של הנחש מורכבת בעיקר מסירניים ואמפיומיים וכן מעוד דו-חיים. הנחש איננו ארסי והוא בעל שיניים אחוריות גדולות המותאמות לתפיסת טרף חלקלק. אם הנחש מופרע הוא נוטה להימלט לחורים ואם נתפס בשטח פשוט ישתמש בהרתעה הכוללת הסתרת ראשו ושליפת זנבו האדום עז כדי להבהיל טורפים.

מצב שימור בטבע הוא "ללא חשש".

למין זה יש 2 תת-מינים:
* Farancia abacura abacura
* Farancia abacura reinwardtii

==קישורים חיצוניים==

==הערות שוליים==

קטגוריה:בעלי חיים שתוארו ב-1836
קטגוריה:טקסונים שתוארו בידי ג'ון אדוארדס הולברוק
קטגוריה:ארצות הברית: זוחלים
קטגוריה:דיפסדידיים
אם אתה בסביבה

אם אתה בסביבה (מוכר גם בשם העיירה שלי) הוא שיר בביצוע הזמר הישראלי אריק סיני. יצחק קלפטר כתב והלחין את השיר, והוא נכלל באלבומו של סיני "צל כבד", שהתפרסם ב־1981.

== על השיר ==
יצחק קלפטר כתב והלחין את "אם אתה בסביבה" לאחר שאריק סיני פנה אליו בטלפון וביקש ממנו לבוא לביתו של קלפטר ולשמוע שירים שיש לו. קלפטר ענה בחיוב, ובזמן שחלף בין ניתוק הטלפון ועד שסיני הגיע לביתו, בתוך פחות מרבע שעה, נכתב והולחן השיר.

קלפטר, שנולד בחיפה, אך עבר עם משפחתו לתל אביב כשהיה בן שלוש, זכר את ילדותו המוקדמת ומגוריו בחיפה וכתב את השיר על הרחוב בחיפה שבו התגורר בילדותו.

בריאיון לכתבה בנושא שירים שקשורים לאיכות הסביבה ציין קלפטר שהשיר הוא "בהחלט בעל אלמנט ירוק [...] יש חשיבות גדולה לשמירה על המקום שבו אנו חיים".

== קבלת השיר ==
השיר ערך את הופעת הבכורה שלו במצעד הפזמונים השבועי של רשת ג' ב־19 באוגוסט 1981 והגיע בשיאו למקום השלישי. השיר יצא מהמצעד ב־2 בדצמבר 1981 בתום 12 שבועות צעידה.

במצעד הפזמונים העברי השנתי לשנת תשמ"ב של רשת ג' השיר דורג במקום ה־16, ובמצעד השנתי של גלי צה"ל הוא דורג במקום השמיני.

=== מיקומי שיא ===
==== מצעדים שבועיים ====

==== מצעדים שנתיים ====

== קישורים חיצוניים ==

* [https://youtu.be/LfO2v5Og92g "אם אתה בסביבה" בביצוע יצחק קלפטר בהופעה], באתר יוטיוב

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירים בעברית
קטגוריה:שירים שנכתבו על ידי יצחק קלפטר
קטגוריה:שירים שהולחנו על ידי יצחק קלפטר
ג'יי הריסון גי

ג'יי הריסון גי (באנגלית: J. Harrison Ghee) הוא שחקן, זמר ורקדן אמריקאי.

== ילדות והשכלה ==
ג'יי הריסון גי גדל בפאייטוויל, צפון קרוליינה, כבנו של כומר בפטיסט דרומי ומחנך.<ref name=":0"></ref><ref></ref> במהלך לימודיו בבית הספר היסודי, גי למד לנגן בצ'לו לפני שעבר לגיטרת בס. עם זאת, התשוקה שלו למוזיקה הובילה אותו ללמוד לנגן בטרומבון, מה שאיפשר את השתתפותו בתזמורת בבית הספר התיכון בו למד. לאחר שסיים את התיכון בשנת 2007, נרשם גי לאקדמיה האמריקאית למוזיקה ודרמה, שם גילה את סצנת הדראג.<ref name=":1"></ref>

== קריירת תיאטרון ==
גי החל את הקריירה שלו כשהופיע בדיסנילנד טוקיו ובאוניות תענוגות.<ref>Cox, Gordon. 2022. “The Great White Way’s Bright New Talent.” Variety 357 (14): 110–15.</ref> במהלך שהותו בטוקיו, גי המשיך לפתח את פרסונת הדראג שלו. במהלך אודישן למחזמר "Motown" שגי ניצל את ההזדמנות לחלוק את החיבור האישי שלו לדמות לולה מ"קינקי בוטס", מופע שגם הופק על ידי מלהקי המחזמר. המלהקים התרשמו מסיפורו של גי, וליהקו אותו בדמותה של לולה בהפקת ברודוויי של המחזמר.<ref name=":1" /> בכך הפך גי לבדרן הדראג הראשון שביצע את התפקיד. גי לאחר מכן הצטרף להפקה הארצית של "קינקי בוטס".<ref name="met-30jun2016"></ref>

בהמשך להצלחתו בתיאטרון, גי הצטרף לצוות השחקנים של "גברת דאוטפייר", והשתתף בהצגות מקדימות לפני הסגירה של ברודוויי בשנת 2020 בגלל מגפת הקורונה.<ref name="elle-14feb2023"></ref> בשנה שלאחר מכן, גי גילם את ולמה קלי בהפקה של דה מוני של "שיקגו". לאחר מכן הוא גילם לראשונה את התפקיד של אנדרה כאשר "גברת דאוטפייר" עלה מחדש.

בשנת 2022, Ghee הרחיב עוד יותר את הרפרטואר שלו כשהצטרף לצוות השחקנים של "חמים וטעים", שם הוא מגלם את ג'רי/דפני, תפקיד שגילם במקור ג'ק למון בעיבוד הקולנועי.<ref name="time-31may2023"></ref>

== הישגים בולטים ==
בהישג פורץ דרך, גי ואלכס ניואל הפכו לשחקנים הא-בינאריים הראשונים מחוץ לארון שהיו מועמדים ובסופו של דבר זכו בפרסי טוני ב-2023.<ref name="time-31may2023" /><ref name="holly-2may2023"></ref><ref name="guard-11jun2023"></ref>

== חיים אישיים ==
גי מזדהה כא-בינארי ופאנסקסואל.<ref></ref><ref></ref><ref></ref>

== פילמוגרפיה ==

=== טלוויזיה ===
{| class="wikitable"
|+
!שנה
!שם
!דמות
!הערות
|-
|2018
|סדר אותי
|קארל
|פרק: "Globo" 
|-
|2019
|איך לגדל גיבור-על
|קוואמה
|7 פרקים
|-
|2023
|נאשמים
|רובין
|פרק: "Robyn's Story" 
|}

== פרסים ומועמדויות ==
{| class="wikitable"
|+
!שנה
!פרס
!קטגוריה
!פרויקט
!תוצאה
!סימוכין
|-
|2023
|פרס טוני
|השחקן הטוב ביותר במחזמר
|"חמים וטעים"
|
|<ref></ref>
|-
|2024
|פרס גראמי
|אלבום המחזמר הטוב ביותר
|"חמים וטעים" (בתור סולן ראשי)
|
|<ref></ref>
|}

== ביאורים ==

== קישורים חיצוניים ==

== הערות שוליים ==

קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:זוכי פרס גראמי
קטגוריה:זוכי פרס טוני: שחקנים
קטגוריה:קרוליינה הצפונית: אישים
קטגוריה:זמרים א-בינארים
קטגוריה:פאנסקסואלים אמריקאים
קטגוריה:אמריקאים שנולדו ב-1990
קטגוריה:שחקני מחזות זמר
ויה טראיאנה

אתרהּ של גנטיה , פוליה]]
חיילים רומים סוללים דרך; תבליט על [[עמוד טראיאנוס ברומא]]
מטבע [[דנריוס מהשנים 112–115; ויה טראיאנה מואנשת בדמות אישה המחזיקה בימינהּ גלגל מרכבה]]
טקס העלאת הקורבנות בחנוכת ויה טראיאנה; תבליט בקשת טראיאנוס בבנוונטו
ויה טראיאנה (בלטינית: Via Traiana) הייתה דרך רומית עתיקה בדרום איטליה, שחיברה בין בנוונטום (בנוונטו במחוז קמפניה) לברונדיסיום (ברינדיזי, מחוז פוליה). הדרך נבנתה בימי הקיסר טראיאנוס בשנים 108–110 לספירה כחלופה לנתיב ויה אפיה הוותיק ונודעה גם בשם "ויה אפיה טראיאנה".

קטעי התוואי של ויה אפיה וויה טראיאנה ששרדו הוכרזו ב-2024 כאתר מורשת עולמית של אונסק"ו שנקרא: 'ויה אפיה, "רגינה ויארום"' (הכינוי הלטיני לוויה אפיה שמשמעו "מלכת הדרכים").

==הנתיב ותולדותיו==
נתיב ויה טראיאנה עבר בקאנוסיום ובבוטונטום הסמוכה לבארי, ולא דרך טאראנטום ואוריה כמו בנתיב ויה אפיה לברינדיזי. סעיף של הדרך יצא מזרחה מביטונטום, פנה לנמל בארי, משם המשיך דרומה לאורך החוף האדריאטי עד לנמל גנטיה והצטרף לנתיב העיקרי.

בחירת הנתיב מוסברת בשאיפה לקצר את הדרך מרומא לברינדיזי בהשוואה לנתיב ויה אפיה הוותיק שמימי הרפובליקה. מדידות הראו שקטעי הדרך מבנוונטו לברינדיזי בשני הנתיבים היו שווים בקירוב, אבל היו הבדלים בפני השטח שהקלו על המסע בדרך החדשה. 

שרידי ויה טראיאנה ניכרים באתרים שונים, בעיקר בגשרים הרבים לאורכה. חלקים של הדרך נסללו בנתיבים מקומיים קודמים, בהם ויה מינוקיה (Via Minucia) מימי הרפובליקה.

בניית ויה טראיאנה הונצחה בקשת טראיאנוס בעיר בנוונטום, שהוקמה בשנים 114–117 בתכנון האדריכל אפולודורוס מדמשק. טקס חנוכת הדרך מתואר באחד משני התבליטים הגדולים בדופני המעבר המקומר. בניית הדרך הונצחה גם על גבי מטבעות בעריכים שונים שהופצו ברחבי האימפריה.

המשכה של ויה טראיאנה מברינדיזי דרומה לאוטרנטו, במזרח חצי האי סלנטו, כונה בשם Via Traiana Calabra .
==גלריה==
<gallery widths="140px" heights="140px">
תמונה:Via Traiana locator map.svg|תוואי ויה טראיאנה
תמונה:Benevento-Arch of Trajan from North.jpg|שער טראיאנוס בבנוונטו, מוצא ויה טראיאנה
תמונה:Buonalbergo - Ponte delle chianche 10.jpg|שרידי גשר קיאנקה בוויה טראיאנה מצפון-מזרח לבנוונטו
תמונה: Miliario XIIII via Traiana.jpg|אבן מיל (XIII) על ויה טראיאנה
תמונה:PiranesiArchTrajanBenevento.jpg|קשת טריאנוס בבנוונטו בוודוטה של פיראנזי , אמצע המאה ה-18
תמונה:Via Appia-Traiana.jpg|שרידי ויה טראיאנה מדרום למונופולי
</gallery>

== קישורים חיצוניים==

* [https://whc.unesco.org/en/list/1708/ ויה אפיה, "רגינה ויארום"], באתר אונסק"ו 
<div style="direction: ltr;">
 [https://www.youtube.com/watch?v=e33dE8jKCus Trajan's Adriatic route to Brindisi: Via Appia Traiana] 
* Thomas Ashby, Robert Gardner, "[https://ia600708.us.archive.org/view_archive.php?archive=/28/items/crossref-pre-1923-scholarly-works/10.1017%252Fs0068246200001380.zip&file=10.1017%252Fs0068246200005481.pdf The Via Traiana]", Papers of the British School at Rome, vol. 8, no. 5, 1916, pp. 104–171
* Edward Togo Salmon, T. W. Potter, "[https://oxfordre.com/classics/display/10.1093/acrefore/9780199381135.001.0001/acrefore-9780199381135-e-6785 Via Traiana]", The Oxford Classical Dictionary, 2003
</div>

==הערות שוליים==

קטגוריה:דרכים ברומא העתיקה
קטגוריה:איטליה: העת העתיקה
ויקטוריה קלארק

ויקטוריה קלארק (באנגלית: Victoria Clark; נולדה ב-10 באוקטובר 1959) היא שחקנית, זמרת ובמאית אמריקאית זוכת פרס טוני.

== ביוגרפיה ==
קלארק נולדה וגדלה בדאלאס, טקסס. היא למדה פסנתר בילדותה. מאוחר יותר היא סיימה את לימודיה באוניברסיטת ייל ב-1982, שם השתתפה במספר הפקות של גילברט וסאליבן וביימה הפקה של "Ruddigore" עבור "אגודת ייל לגילברט וסאליבן".

לאחר לימודיה בקולג', למדה קלארק בתוכנית לתואר שני בתיאטרון מוזיקלי של אוניברסיטת ניו יורק כבמאית תיאטרון.<ref></ref> בזמן שהיא ממשיכה לביים, המוקד העיקרי שלה עבר לשירה ומשחק. תפקידי הבמה הבולטים של קלארק כוללים הופעות במחזות זמר שונים בברודוויי כמו "ברנשים וחתיכות", "טיטאניק", "קברט" ו"איך להצליח בעסקים מבלי להתאמץ", כמו גם במספר רב של הפקות אוף-ברודוויי, סיבובי הופעות לאומיים והפקות תיאטרון אזוריות.<ref></ref>

בשנת 2005, קלארק זכתה לשבחי המבקרים וזכתה במספר פרסים, כולל פרס טוני, על גילומה של מרגרט ג'ונסון במחזמר "האור בפיאצה".<ref></ref> היא גם הופיעה בהפקות כמו "Follies", "Prayer for My Enemy" ו-"סינדרלה", וזכתה במועמדויות נוספות לפרס הטוני.

מלבד עבודתה בתיאטרון, קלארק הופיעה בסרטים, דיבבה סרטי אנימציה ושיחקה בפרקי טלוויזיה שונים. היא השתתפה בכמה אלבומי מחזמר והוציאה אלבום סולו משלה, "Fifteen Seconds of Grace", ב-2008.

בחייה האישיים, קלארק נישאה לתומס ריידי ב-2015 ויש לה בן בשם טי. אל. מנישואים קודמים.

קלארק גילמה את קימברלי אקימבו בהפקת המחזמר "קימברלי אקימבו" באוף ברודוויי. מאוחר יותר ההפקה עשתה את הופעת הבכורה שלה בברודוויי ב-2022, מה שהביא לזכייה השנייה של קלארק בפרס הטוני.

== פילמוגרפיה נבחרת ==
=== סרטים ===
* 1996: הגיבן מנוטרדאם – מקהלה, דיבוב
* 1997: היפה והחיה 2: חורף קסום – מקהלה, דיבוב
* 1997: אנסטסיה – אנסמבל, דיבוב

=== טלוויזיה ===
* 1998: חוק וסדר – בלשית, פרק אחד
* 2003: חוק וסדר: מדור מיוחד – מרגרט מליה, פרק אחד
* 2001: סוויני טוד: הספר השטן מרחוב פליט – קבצנית, סרט טלוויזיה
* 2014: הומלנד – אלן מתיסון, פרק אחד
* 2016: האישה הטובה – שאנון ג'אנדרמן, פרק אחד
* 2021: פוזה – ונסה, פרק אחד
* 2021: הרשימה השחורה – גברת פרנץ', 2 פרקים

== הפקות תיאטרון נבחרות ==
* 1987: עלובי החיים – מאדאם ת'נרדייה
* 1992: ברנשים וחתיכות – מרת'ה
* 1995: איך להצליח בעסקים מבלי להתאמץ – סמית'י
* 1999: קברט – העלמה קוסט, פריצי
* 2004: האור בפיאצה – מרגרט ג'ונסון
* 2021: קימברלי אקימבו – קימברלי לבאקו

== קישורים חיצוניים ==
* 

== הערות שוליים ==

קטגוריה:שחקניות תיאטרון אמריקאיות
קטגוריה:שחקני תיאטרון אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:זוכי פרס טוני: שחקניות
קטגוריה:זוכי פרס טוני: שחקנים
קטגוריה:אישים זוכי פרס דרמה דסק
קטגוריה:טקסס: אישים
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אלי לוי (ראש מועצה)

אליהו (אלי) לוי (נולד ב-10 בדצמבר 1951) הוא פוליטיקאי ישראלי, כיהן כראש הוועדה הקרואה במועצה המקומית עילוט שבגליל (1991–1998), וכראש המועצה המקומית להבים משנת 2000 ועד 2018.

==ביוגרפיה==
נולד במעברה בזכרון יעקב למשפחה של 11 ילדים. ב-1986 משפחתו הייתה מראשוני המתיישבים בלהבים. תחילת דרכו הפוליטית הייתה בליכוד, שם היה חבר מרכז המפלגה. שימש כיועץ בכיר ב"שירות לאיכות הסביבה" שקדם למשרד לאיכות הסביבה, והיה בצוות ההקמה של המשרד ויועצו של השר הראשון במשרד, רוני מילוא. בתוך הליכוד נחשב לסמן שמאלי יחסית, וב-1993 נמנה עם פעילי הליכוד שנסעו לתוניסיה להיפגש עם נציגי אש"ף.
ב-1991 התמנה לראש ועדה קרואה ביישוב עילוט שבגליל, תפקיד שבו כיהן למשך שש שנים. ב-1997 מינה אותו שר התשתיות אריאל שרון למנכ"ל הרשות לפיתוח הנגב במשרדו. לאחר ששרון עזב את הליכוד והקים את מפלגת קדימה הצטרף לוי לקדימה, והיה יו"ר סיעת קדימה במרכז השלטון המקומי.

בבחירות המקומיות ב-1998 התמודד למועצת להבים בראש רשימה עצמאית "להב". רשימתו זכתה ב-4 מנדטים, והוא הפסיד באחוזים בודדים לאל"ם במיל' ויצמן אפרים. לאחר כשנתיים נפטר אפרים, ולוי החליפו כראש המועצה. בבחירות המקומיות ב-2003 גבר על יוסי ניסן כשזכה ל-66% מהקולות. שימש כממלא מקום יו"ר מרכז השלטון המקומי, יו"ר המחלקה לקשרים בינלאומיים, יו"ר ועדת הפיטורים וחבר בוועדה לקבלת עובדים. במסגרת תפקידו כיו"ר הוועה לקשרים בינלאומיים, נפגש עם ראשי רשויות ממדינות שונות, לרבות סוריה, לבנון, תוניסיה, מצרים וירדן. התפטר מכל תפקידיו במרכז השלטון המקומי ב-2009 במחאה על התנהלות היו"ר שלמה בוחבוט.

בבחירות בשנת 2008 ניצח שוב ברוב של 54% את המועמדים אלון בנדט ויעקב שנחה. בבחירות בשנת 2013 התמודד פעם נוספת, וניצח ארבעה מועמדים נוספים כשזכה ב-41% מהקולות.

שימש גם כיו"ר איגוד, ערים לכיבוי אש באר שבע והנגב.

בדחיפתו, הוקמה בלהבים תחנת הרכבת להבים – רהט.

לקראת הבחירות בשנת 2018 הודיע שלא יתמודד שוב, מסיבות אישיות.

==חיים אישיים==
נשוי לליזה ואב לשלושה.

==קישורים חיצוניים==
* שרון טל, [https://www.b7net.co.il/mobile/בחירות-2018/314560 להבים זה אלי לוי: ראש מועצת להבים היוצא בריאיון פרידה], אתר "באר שבע נט".

==הערות שוליים==

קטגוריה:ראשי מועצת להבים
קטגוריה:ראשי ועדות קרואות
קטגוריה:ראשי רשויות מקומיות שנבחרו ברשימה עצמאית
קטגוריה:פעילי הליכוד
קטגוריה:פעילי מפלגת קדימה
קטגוריה:עובדי המשרד להגנת הסביבה
קטגוריה:פקידים במשרדי ממשלת ישראל
קטגוריה:ישראלים שנולדו ב-1951
אליפות אירופה בכדורסל נשים 2023

אליפות אירופה בכדורסל נשים 2023, היא האליפות האזורית ה-39 שאורגנה על ידי פיב"א אירופה. האליפות התקיימה בישראל ובסלובניה בין ה-15 ביוני ל-25 ביוני 2023. נבחרת זכתה באליפות לאחר שגברה במשחק הגמר על 

==מוקדמות==
===נבחרות שהעפילו===
{| class="wikitable sortable"
|-
! מדינה !! העפלה דרך !! scope="col" width="110" | תאריך העפלה !! scope="col" width="50" | הופעה אחרונה !! scope="col" width="200" | המיקום הטוב ביותר בטורניר !! דירוג עולמי
|-
| סלובניה || rowspan=2|מדינה מארחת || rowspan=2| || align=center|2021 || || align="center"|
|-
| ישראל || align=center|2011 || || align="center"|
|-
| לטביה || מנצחת בית J || rowspan=3| || align=center|2019 || || align="center"|
|-
| ספרד || מנצחת בית C || rowspan=8 align=center|2021 || || align="center"|
|-
| איטליה || מנצחת בית H || || align="center"|
|-
| בלגיה || מנצחת בית A || rowspan=6| || || align="center"|
|-
| צרפת || מנצחת בית B || || align="center"|
|-
| מונטנגרו || מנצחת בית F || || align="center"|
|-
| סרביה || מנצחת בית E || || align="center"|
|-
| טורקיה || מנצחת בית D || || align="center"|
|-
| יוון || מנצחת בית G || || align="center"|
|-
| הונגריה || rowspan=2|אחת מארבע המדורגות במקום השני || rowspan=5| || align=center rowspan=2|2019 || || align="center"|
|-
| בריטניה || || align="center"|
|-
| צ'כיה || מנצחת בית I || align=center rowspan=2|2021 || || align="center"|
|-
| סלובקיה || rowspan=2|אחת מארבע המדורגות במקום השני || || align="center"|
|-
| גרמניה || align=center|2011 || || align="center"|
|}

==שלב הבתים==
=== בית א' ===

=== בית ב' ===

=== בית ג' ===

=== בית ד' ===

==שלב הנוקאאוט==

==קישורים חיצוניים==
* 

קטגוריה:תחרויות כדורסל ב-2023
קטגוריה:ישראל: תחרויות ספורט נשים
קטגוריה:סלובניה: ספורט
קטגוריה:תל אביב-יפו: תחרויות ספורט
NOSS

NOSS, Naval Ocean Surveillance System (NOSS) (בתרגום לעברית:מערכת פיקוח על האוקיינוס של הצי) היא מערכת לוויינים שפותחה בארצות הברית. הלוויינים מופעלים על ידי צי ארצות הברית במטרה לבצע איכון של אוניות הצי הסובייטי ורוסי.

המערכת פותחה על ידי מעבדת המחקר של צי ארצות הברית והחלה לפעול בשנת 1976. היא מנצלת לוויינים במסלול לווייני נמוך לגילוי פעילות מכ"ם של האוניות ובעזרת שיטות של מערכת ניווט לוויינית מבצעת איכון.

הדור הראשון של לווייני המערכת שוגר בשנים 1976–1987. בוצעו 9 שיגורים. כל שיגור כלל יחידת האצה להעברת הלוויינים למסלול הרצוי לאחר סיום פעילות משגר ומערכת של 3 לוויינים עם מכשור. כל השיגורים בוצעו מבסיס חיל האוויר ונדנברג עם משגרים מדגם אטלס E/F ואטלס H. כל השיגורים הסתיימו בהצלחה. המערכות הראשונות נבנו במעבדת המחקר של צי ארצות הברית ובהמשך הבנייה עברה למרטין מריאטה.

שיגורי הדור השני בוצעו בשנים 1990–1996. בוצעו 4 שיגורים. כל שיגור כלל יחידת האצה להעברת הלוויינים למסלול הרצוי לאחר סיום פעילות משגר ומערכת של 3 לוויינים עם מכשור. משקל הלוויינים גדל ולכן היה צורך לנצל משגר חזק יותר. השיגורים בוצעו מבסיס חיל האוויר ונדנברג ונמל החלל קייפ קנוורל בעזרת משגר טיטן 4. שיגור שבוצע בשנת 1993 נכשל. עלות הלוויינים שנהרסו הייתה 800 מיליון $ (כ-1.6 מיליארד $ במחירי 2023). הלוויינים האחרונים בסדרה הפסיקו לפעול בשנת 2012.

שיגורי הדור השלישי החלו בשנת 2001. בוצעו 9 שיגורים. כל שיגור כולל זוג לוויינים עם מכשור. משקל של זוג לוויינם היה 6500 ק"ג. השיגורים בוצעו מבסיס חיל האוויר ונדנברג ונמל החלל קייפ קנוורל בעזרת משגר אטלס 2, אטלס 3 ואטלס 5. בשנת 2022 לראשונה בוצע שיגור בעזרת משגר פאלקון 9.

==קישורים חיצוניים==

* [https://h2g2.com/edited_entry/A2265815 תיאור המערכת]
* [https://space.skyrocket.de/doc_sdat/noss-3.htm נתונים על השיגורים]
* [http://www.satobs.org/noss.html תיאור הלוויינים]

==הערות שוליים==

קטגוריה:לוויינים אמריקאיים
קטגוריה:לווייני ריגול
אגרטון קוגהיל

אגרטון קוגהיל (באנגלית: Egerton Coghill; 7 בפברואר 1853 – 9 באוקטובר 1921) היה צייר אירי.

== ביוגרפיה ==
קוגהיל נולד ב-7 בפברואר 1853 במחוז קורק. הוא היה בנו השני של הצייר האירי סר ג'ון ג'וסלין קוגהיל, הברון הרביעי,<ref name=":0">Biographies of 19th Century Irish Artists (A-G)". www.visual-arts-cork.com</ref><ref name=":1">Snoddy, Theo (2002). Dictionary of Irish artists : 20th century (2nd ed.). Dublin: Merlin. pp. 95–96.</ref> ואשתו קתרין פרנסס, בתו של ג'ון פלנקט, ברון פלנקט השלישי. מקבל צלב ויקטוריה. נוויל קוגהיל, היה אחיו הבכור.<ref>"Nevill J A Coghill VC - victoriacross". www.vconline.org.uk.</ref> אדית אנה סומרוויל הייתה בת דודתו. בתחילה הוא הוכשר כמהנדס בבית הספר הייליברי, הרטפורדשייר.

קוהגיל התחתן עם אליזבת סומרוויל. היא הייתה אחותה של אדית סומרוויל .<ref>Murphy, William (2009). "Coghill, Nevill Henry Kendal Aylmer". Dictionary of Irish Biography.</ref> את קוגהיל ירש בנו הבכור מרמאדוק קוגהיל, שהיה חייל בשתי מלחמות העולם.<ref>"Sir Patrick Coghill Collection - Archives Hub". archiveshub.jisc.ac.uk.</ref> בנו השני היה נוויל קוגהיל, פרופסור באוניברסיטת אוקספורד, בעוד שבנו הצעיר היה השחקן אמברוז קוגהיל.

קוגהיל נפטר במהלך ביקור באנגליה ב-9 באוקטובר 1921. הוא נקבר בתחילה באנגליה, אך הוצא מהקבר ב-1923 והובא חזרה לקבורה באירלנד כדי להיקבר מחדש בחצר הכנסייה של מקום הולדתו.<ref name=":1" />

=== קריירה ===
הוא עזב קריירה בהנדסה כדי להמשיך במקצוע האמנויות, למד בדיסלדורף ואקדמיה ז'וליאן בפריז. מ-1883 עד 1884 הוא התגורר בברביזון ליד פונטנבלו, ואז נסע לאנגליה שם הפך לחבר במועדון האמנות האנגלית החדשה.

קוגהיל הציג באקדמיה המלכותית היברניאן בין 1882 ל-1919, ובתערוכות הסתיו של ליברפול בגלריה לאמנות ווקר. הוא חזר לארץ הולדתו והתיישב בעיר הולדתו לאחר שעזב את פריז ב-1884. הוא הופיע פעם אחת בסלון פריז ב-1886, ומעולם לא הציג באקדמיה המלכותית. רבים מציוריו מציגים את הנופים של מחוז קורק.<ref>Coghill at Whytes". whytes.ie.</ref> לקוגהיל לא היה רצון לפרסום והוא לא היה תחרותי, מה שגרם לכך שהוא הציג את עבודתו לעיתים רחוקות יחסית.

גלריית קרופורד, הגלריה הלאומית של אירלנד ומוזיאון אשמולאן מכילים כולם דוגמאות לעבודותיו.<ref name=":0" /> תערוכה רטרוספקטיבית של יצירותיו התקיימה באשמולאי ב-1964, והציגה 73 מציוריו. ב-1965 נערכה תערוכה קטנה יותר בגלריה של מועדון האלפין, לונדון.<ref name=":1" />

"פרס אגרטון קוגהיל לציור נוף" נוסד לזכרו באוניברסיטת אוקספורד. <ref>"Part 12: Egerton Coghill Landscape Prize". governance.admin.ox.ac.uk.</ref>

== הערות שוליים ==

קטגוריה:ציירים אירים
קטגוריה:ילידי 1853
קטגוריה:נפטרים ב-1921
STS-104

STS-104, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולהתקין יחידת מעבר חדשה - קווסט Quest Joint Airlock. יחידת מעבר זו מתאימה לאנשי צוות שלובשים חליפות חלל אמריקאיות ורוסיות. היא נבנתה תוך שיתוף פעולה של מרכז טיסות החלל מרשל עם בואינג.

== צוות ==
* מפקד המשימה: סטיבן לינדזי 
* טייס: צ'ארלס הובו (Charles O. Hobaugh)
* מומחה למשימה: מייקל גרנהארד (Michael L. Gernhardt)
* מומחה למשימה: ג'נט לין קבנדי (Janet L. Kavandi)
* מומחה למשימה: ג'יימס ריילי (James F. Reilly)

== המשימה ==
משימת STS-104 הייתה המשימה העשירית לתחנת החלל הבינלאומית. המעבורת שוגרה ממרכז החלל קנדי ב-12 ביולי 2001 וב-14 ביולי היא התחברה למודול דסטיני" של תחנת החלל הבין-לאומית. באותה עת תחנת החלל הייתה מאוכלסת במשלחת מס' 2 לתחנת החלל הבין-לאומית בפיקוד של יורי אוסצ'וב. 

ב-15 ביולי גרנהרדט וריילי החלו בפעילות חוץ רכבית. הם התחילו בהכנות לניצול של יחידת מעבר חדשה "קווסט". פעילות זו נמשכה ב-2 הליכות חלל נוספות. בסך הכול נדרשו כ-16 שעות עבודה. פעילות חוץ רכבית שלישית ואחרונה בוצע תוך ניצול יחידת מעבר חדשה.

במקביל לפעילויות אלו בוצע פירוק ציוד שהגיע עם המעבורת והעברתו לתחנת החלל.

מעבורת התנתקה מתחנת החלל ונחתה במסלול נחיתה מס' 15 במרכז החלל קנדי ב-25 ביולי.

משלחת מס' 2 של תחנת החלל המשיכה בעבודה שנמשכה עד ל-22 באוגוסט 2001.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-104/ אודות משימת STS-104 באתר נאס"א]
* [http://www.spacefacts.de/mission/english/sts-104.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_105_STS-104_Press_Kit.pdf דיווח לעיתונות]
* [https://www.youtube.com/watch?v=PYqv0J4wF38 סרט עם תקציר של מהלך המשימה]

STS-104
קטגוריה:2001 בארצות הברית
תוצר לוואי

[[נסורת היא תוצר לוואי של תעשיית העץ]]
תוצר לוואי או מוצר לוואי הוא מוצר שנוצר בתהליך ייצור של מוצר אחר. תוצר לוואי יכול להיות שימושי וסחיר או שהוא יכול להיחשב כפסולת.

== הגדרות ==

בהקשר של ייצור, תוצר לוואי מוגדר כ"התפוקה מתהליך ייצור משותף שהיא מינורית בכמות ו/או בשווי מימוש נטו בהשוואה למוצרים העיקריים".<ref>Wouters, Mark; Selto, Frank H.; Hilton, Ronald W.; Maher, Michael W. (2012): Cost Management: Strategies for Business Decisions, International Edition, McGraw-Hill, p. 535.</ref> מכיוון שמוצרי לוואי נחשבים ללא השפעה חשבונאית על התוצאות הכספיות המדווחות, לא נרשמות להם הקצאות בעלויות המשותפות. על פי מוסכמה, תוצרי לוואי אינם חלק מהמלאי, אך ה-NRV מתוצרי לוואי מוכר בדרך כלל כ"הכנסה אחרת", או כהפחתה של עלויות עיבוד ייצור משותף.

סוכנות האנרגיה הבינלאומית (IEA) מגדירה תוצר לוואי בהקשר של הערכת מחזור חיים סביבתי על ידי הגדרת ארבעה סוגי מוצרים שונים: "מוצרים עיקריים, תוצרים נלווים (הכרוכים בהכנסות דומות למוצר העיקרי), תוצרי לוואי (שנובעים מכך, בהכנסות קטנות יותר), ומוצרי פסולת (שמספקים הכנסה קטנה או לא).<ref></ref>

== דוגמאות ==
* סובין הוא תוצר לוואי של טחינת חיטה לקמח לבן. את הסובין ניתן להפוך לקומפוסט או לשרוף, אך גם להשתמש כמרכיב מזין במזון אנושי או מזון לבעלי חיים.
* בנזין היה במקור תוצר לוואי של זיקוק נפט.
* הפלסטיק התחיל גם הוא כתוצר לוואי של זיקוק נפט.
* דבשה היא מוצר לוואי של ייצור סוכר לבן.
* אפר פחם הוא תוצר לוואי של שריפת פחם.
* לנולין הוא תוצר לוואי של גידול כבשים.

==הערות שוליים==

*
קטגוריה:ייצור
קטגוריה:מיחזור
מוזיאון התיאטרון היהודי ברומניה

מוזיאון התיאטרון היהודי ברומניה (ברומנית: Muzeul Teatrului Evreiesc în România) שוכן בקומת הקרקע של בית המוזאונים, ברחוב אלכסנדרי מספר 6, ביאשי, רומניה ומכיל תערוכת קבע המוצגת ב-11 אולמות, בשכנות למוזיאון פרעות יאשי. שני המוזיאונים נפתחו ביוני 2020, בבניין שבחצרו בו נרצחו יהודי יאשי בפרעות יאשי לפני 79 שנים.

המוזאון הוקם ביאשי לזכר תיאטרון היידיש המודרני הראשון, שהוקם על ידי אברהם גולדפדן בעיר זו ב-1876. אולם "אברהם גולדפגן" כולל כתבי יד, תצלומים וכרזות של תיאטרון היידיש. שני אולמות קרויים "ראשית התיאטרון היהודי" ויש בהם פלקטים ומסמכים מקוריים המעידים על ההצגות שהופקו על ידי גולדפגן ולהקתו. ארבעה אולמות נוספים מוקדשים לתיאטרון היהודי הממלכתי של יאשי, שפעל בין השנים 1949 - 1963. באולמ ות אלה יש כרזות של מופעים מהשנים הראשונות לפעילות, מערך של בובות, תפאורות, בית מלאכה לחייטות, תבניות של התיאטרון, שפורק ב-1963 ותצלומים של חברי הלהקה.

האולמות הבאים מוקדשים להתיאטרון היהודי באראשאום, שפעל בבוקרשט בימי מלחמת העולם השנייה. גם התיאטרון היהודי הממלכתי בבוקרשט מקבל כיסוי נרחב. באולם האחרון יש פעילות אינטראקטיבית עבור הילדים.

== קישורים חיצוניים ==
* [https://www.muzeulliteraturiiiasi.ro/muzeul-teatrului-evreiesc-in-romania/ Muzeul Teatrului Evreiesc în România] 
* [https://www.stiripesurse.ro/primul-muzeu-al-pogromului-si-muzeul-teatrului-evreiesc-inaugurate-la-79-de-ani-de-la-masacrul-evreilor-din-iasi_1480148.html Primul Muzeu al Pogromului şi Muzeul Teatrului Evreiesc, inaugurate la 79 de ani de la masacrul evreilor din Iaşi] 

יאשי
רומניה
תיאטרון
תיאטרון
תיאטרון
קטגוריה:רומניה: מוזיאונים
לוסיאנו רודריגס

לוסיאנו רודריגס רוסאלס (בספרדית: Luciano Rodríguez Rosales; נולד ב-16 ביולי 2003) הוא כדורגלן אורוגוואי המשחק בעמדת החלוץ בליברפול מליגת העל האורוגוואית.

==קריירה==
רודריגס החל את קריירת המשחק שלו בקבוצת הנוער של פרוגרסו, וב-17 בינואר 2021 ערך את הופעת הבכורה שלו במדי הקבוצה הבוגרת.<ref></ref> ב-27 בדצמבר 2022 עבר לליברפול.<ref></ref>

===קריירת נבחרות===
בינואר 2023 שיחק רודריגס עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. רודריגס שיחק גם בגביע העולם בכדורגל עד גיל 20 - 2023, כבש את השער היחיד במשחק הגמר וסייע לנבחרתו לזכות בגביע.<ref></ref>

==תארים==
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פרוגרסו
קטגוריה:כדורגלני ליברפול מונטווידאו
קטגוריה:אורוגוואים שנולדו ב-2003
אנדרסון דוארטה

אנדרסון נאת'אל דוארטה דה סילבה (בספרדית: Anderson Nathael Duarte da Silva; נולד ב-23 במרץ 2004) הוא כדורגלן אורוגוואי המשחק בעמדת הקיצוני השמאלי בדפנסור ספורטינג.

==קריירה==
דוארטה החל את קריירת המשחק שלו בקבוצת הנוער של דפנסור ספורטינג, וב-10 בנובמבר 2021 ערך את הופעת הבכורה שלו במדי הקבוצה הבוגרת, בניצחון קבוצתו 2–0 על אורוגוואי מונטווידאו.<ref></ref> בתום העונה העפיל עם קבוצתו לליגת העל האורוגוואית.

===קריירת נבחרות===
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. דוארטה שיחק גם בגביע העולם בכדורגל עד גיל 20 - 2023, כבש שלושה שערים ברציפות בשלבי הנוק-אאוט, כולל שני שערי ניצחון בשמינית הגמר ובחצי הגמר, וסייע לנבחרתו לזכות בגביע.<ref></ref>

==תארים==
;דפנסור ספורטינג
* גביע אורוגוואי (1): 2022

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני דפנסור ספורטינג
קטגוריה:אורוגוואים שנולדו ב-2004
אלן מאטורו

אלן אגוסטין מאטורו רומרו (בספרדית: Alan Agustín Matturro Romero; נולד ב-23 במרץ 2004) הוא כדורגלן אורוגוואי המשחק בעמדת הבלם בגנואה.

==קריירה==
מאטורו נולד במונטווידאו למשפחה ממוצא איטלקי, החל את קריירת המשחק שלו כחלוץ בקבוצת הנוער של דפנסור ספורטינג.<ref></ref> הוא הוסב לעמדת הבלם, ובעונת 2021 ערך את הופעת הבכורה שלו במדי הקבוצה הבוגרת. בתום העונה העפיל עם קבוצתו לליגת העל האורוגוואית. ב-21 בדצמבר 2022 חתם בגנואה האיטלקית, כאשר ההעברה הושלמה רשמית בינואר 2023.<ref></ref><ref></ref>

===קריירת נבחרות===
במאי 2023 שיחק עם נבחרת אורוגוואי בכדורגל עד גיל 20 בגביע העולם בכדורגל עד גיל 20 - 2023, וסייע לנבחרתו לזכות בגביע.<ref></ref> בתום הטורניר זכה בפרס "כדור הכסף", הפרס המוענק לשחקן השני בטיבו בטורניר, כסגנו של צ'זארה קזאדיי.<ref></ref>

==תארים==
;דפנסור ספורטינג
* גביע אורוגוואי (1): 2022

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)

;אישי
* כדור הכסף של טורניר גביע העולם בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דפנסור ספורטינג
קטגוריה:כדורגלני גנואה
קטגוריה:אורוגוואים שנולדו ב-2004
אנדרס פרארי

אנדרס מרטין פרארי מאלביירה (בספרדית: Andrés Martín Ferrari Malviera; נולד ב-3 בינואר 2003) הוא כדורגלן אורוגוואי המשחק בעמדת החלוץ בוויאריאל.

==קריירה==
פרארי החל את קריירת המשחק שלו בקבוצת הנוער של פניארול, ממנה עבר לקבוצת הנוער של דפנסור ספורטינג,<ref></ref> וב-29 במאי 2022 ערך את הופעת הבכורה שלו במדי הקבוצה הבוגרת, בתיקו 1–1 של קבוצתו עם דפורטיבו מלדונדו.<ref></ref> ב-6 באפריל 2023 נרכש ב-2.5 מיליון אירו וחתם על חוזה לחמש עונות בוויאריאל.<ref></ref><ref></ref>

===קריירת נבחרות===
ביוני 2023 שיחק עם נבחרת אורוגוואי בכדורגל עד גיל 20 בגביע העולם בכדורגל עד גיל 20 - 2023, כבש שער אחד בשלב הבתים, בניצחון נבחרתו 4–0 על עיראק, וסייע לנבחרתו לזכות בגביע.<ref></ref>

==תארים==
;דפנסור ספורטינג
* גביע אורוגוואי (1): 2022

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)

;אישי
* מלך השערים של גביע אורוגוואי (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני דפנסור ספורטינג
קטגוריה:כדורגלני ויאריאל
קטגוריה:אורוגוואים שנולדו ב-2003
Privilegium de non tolerandis Judaeis

Privilegium de non tolerandis Judaeis (מלטינית: הזכות שלא לסבול יהודים, קרי: פְּרִיבִילֵגְיוּם דֵה נוֹן טוֹלֵרַנְדִיס יוּדֵאִיס) היא פריווילגיה שהוענקה לכמה ערים ב ובמלוכת הבסבורג החל מהמאה ה-16. במסגרת הפריווילגיה, נמנע מיהודים להתגורר בחלקים מסוימים בעיר או להחזיק בה מקרקעין. יתר על כן, נאסר עליהם להיכנס לעיר, פרט לימים שבהם היה מסחר ופעלו בהם השווקים. בלובלין, למשל, הוחלה הפריווילגיה ב-1535.

==ראו גם==
* Privilegium de non tolerandis Christianis

==הערות שוליים==

קטגוריה:פריווילגיה (כתב זכות)
קטגוריה:פולין: אנטישמיות
נוצה (חומר גלם)

כובע עשוי נוצות ששימש [[רופא מבני הפומו.]]
נוצות משמשות את האדם כחומר גלם ליצירת מוצרים שונים מקדמת דנא. מכיוון שהנוצות עשויות מקרטין, הן מתפרקות באיטיות יחסית ומאפשרות מוצרים עמידים.

== שימושים היסטוריים ==

* ניצוי של חיצים - חיבור נוצות למוטות של חיצים מייצב את מעופם.
* מניפות - בקברו של תות אנך אמון נמצאו מניפות זהב עם נוצות יען, שתאמו את התמונות על הקירות. באמריקה הקדומה, האצטקים, המאיה והתרבויות הדרום האמריקאיות השתמשו בנוצות במניפותיהם, והיו לכך הקשרים דתיים. גם המילה ההינדית למניפה היא פנקהא, ששורשה במילה "נוצה" או במילה "כנף". 
* שימוש בקדרות לחיזוק כלי חרס.<ref>Neusius, Sarah W. and G. Timothy Gross
2007 Seeking Our Past: An Introduction to North American Archaeology. Oxford University Press, NY.
</ref>
* מילוי של מצעים ושמיכות.
* קולמוסים.
* מאבק נוצות.

== שימוש מודרני ==

תעשיית העופות מייצרת כמויות גדולות של פסולת מנוצות. פסולת נוצות משמשת במספר יישומים תעשייתיים כמצע לגידול חיידקים,<ref></ref> לייצור פולימרים מתכלים ואנזימים.<ref></ref><ref></ref>

== קישוט ==

נוצות מרבות לשמש את האדם לקישוט. קישוט כובעים בנוצות הוא כנראה השימוש הנפוץ ביותר בנוצות, אך גם אביזרי אופנה אחרים כצעיפים, עגילים, תיקים, וסלים מקושטים בנוצות.

שימוש נוסף בנוצות נעשה ביצירות אמנות.

== קישורים חיצוניים ==

==הערות שוליים==

קטגוריה:מוצרים מן החי
קטגוריה:חומרי גלם
קטגוריה:תוצרי לוואי
פרנקו גונזלס

פרנקו גונזלס פרננדס (בספרדית: Franco González Fernández; נולד ב-22 ביוני 2004) הוא כדורגלן אורוגוואי המשחק בעמדת הקשר התקפי בדאנוביו.

==קריירה==
גונזלס החל את קריירת המשחק שלו בקבוצת הנוער של דאנוביו, וב-2 באפריל 2022 ערך את הופעת הבכורה שלו במדי הקבוצה הבוגרת, בתיקו 0–0 עם מונטווידאו וונדררס.

===קריירת נבחרות===
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. גונזלס שיחק גם בגביע העולם בכדורגל עד גיל 20 - 2023, כבש שני שערים בשלב הבתים, כולל שער ניצחון בפנדל בדקה ה-93 במשחק נגד תוניסיה, וסייע לנבחרתו לזכות בגביע.<ref></ref>

==תארים==
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דאנוביו
קטגוריה:אורוגוואים שנולדו ב-2004
מתיאס אבאלדו

מתיאס איזיקיאל אבאלדו מניואו (בספרדית: Matías Ezequiel Abaldo Menyou; נולד ב-2 באפריל 2004) הוא כדורגלן אורוגוואי המשחק בעמדת הקיצוני הימני בדפנסור ספורטינג.

==קריירה==
אבאלדו החל את קריירת המשחק שלו בקבוצת הנוער של דפנסור ספורטינג, וב-4 בדצמבר 2021 ערך את הופעת הבכורה שלו במדי הקבוצה הבוגרת, בהפסד קבוצתו 0–1 לסרו.<ref></ref> בתום העונה העפיל עם קבוצתו לליגת העל האורוגוואית.

===קריירת נבחרות===
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. אבאלדו שיחק גם בגביע העולם בכדורגל עד גיל 20 - 2023, כבש שני שערים בשלב הבתים וסייע לנבחרתו לזכות בגביע.<ref></ref>

==תארים==
;דפנסור ספורטינג
* גביע אורוגוואי (1): 2022<ref></ref>

;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דפנסור ספורטינג
קטגוריה:אורוגוואים שנולדו ב-2004
ניקולאס סירי

ניקולאס הרנן סירי קגנו (בספרדית: Nicolás Hernán Siri Cagno; נולד ב-17 באפריל 2004) הוא כדורגלן אורוגוואי המשחק בעמדת החלוץ במונטווידאו סיטי טורק.

==קריירה==
סירי החל את קריירת המשחק שלו בקבוצת הנוער של דאנוביו, וב-20 בספטמבר 2020 ערך את הופעת הבכורה שלו במדי הקבוצה הבוגרת, בתיקו 2–2 עם בוסטון ריבר.<ref></ref> ב-19 במרץ 2021 כבש שלושער בניצחון קבוצתו 5–1 על בוסטון ריבר, והפך לשחקן השני הכי צעיר בהיסטוריה שכובש שלושער (אחרי טרבור פרנסיס) ולשחקן הדרום-אמריקאי הצעיר ביותר שעושה זאת (שיא שהחזיק עד אז דייגו מראדונה).<ref></ref><ref></ref><ref></ref> ב-27 באוגוסט 2021 חתם על חוזה לשש עונות במונטווידאו סיטי טורק,<ref></ref> ששייכת לקבוצת סיטי פוטבול.<ref></ref>

===קריירת נבחרות===
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, בו זכתה נבחרתו.<ref></ref>

==תארים==
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דאנוביו
קטגוריה:כדורגלני מונטווידאו סיטי טורק
קטגוריה:אורוגוואים שנולדו ב-2004
מוסטפא כמאל פאשא (עיר)

מוסטפא כמאל פאשא (בטורקית: Mustafakemalpaşa) היא עיר ותת-נפה בנפת בורסה, במחוז מרמרה שבצפון-מערב טורקיה. העיר שוכנת על גדות . לפי אומדן רשמי משנת 2022 מתגוררים בעיר 102,284 תושבים.

==היסטוריה==
נהוג לחשוב כי השם היווני העתיק של המחוז היה קרמאסטה (Κρεμαστή ביוונית עתיקה, קירמאסטי בטורקית מודרנית), תחת ממלכת ביתיניה, אך במחקר טענה זו אינה מקובלת. בסביבות שנת 300 לספירה, העיירה הפכה לדיוקסיה נוצרית. בשנת 1336 אורהן הראשון הכניס את העיר לאימפריה העות'מאנית. בשנים 1867–1922 הייתה קירמאסטיחלק ממחוז הודא-ונדגאר (Hüdavendigâr vilayet). במהלך מלחמת יוון–טורקיה סבלה העיר מהרס רב. בשנת 1925, בתום מלחמת העצמאות של טורקיה, החליטה מועצת העיר לשנות את שמה של העיר לכבוד המנהיג מוסטפא כמאל אטאטורק.

כלכלת העיר נסמכת בעיקר על חקלאות, גידול בעלי חיים, ודייג באגם אולואבאט. האזור עשיר במחצבים שונים: בור, ליגניט, ומעיינות עשירים במינרלים.
העיר מפורסמת גם בקינוחים הרבים המיוצרים בה, בעיקר הקינוח מוסטפא כמאל פאשא.

==אתרים==
בעיר נמצאים מספר מסגדים, שרידי מצודה ביזנטית, ושרידים ארכאולוגים שונים: סרקופגים, כתובות וחפצי אמנות.

אתרי תיירות שונים בתחומי העיר:
* מעיינות חמים טונבולדק (Tümbüldek Kaplıcaları)
* מפל סואוצ'טו (Suuçtu Şelalesi)
* העיר העתיקה מילתפוליס (Miletepolis)
* מערת אייויני (Ayvaini Mağarası)

==ערים תאומות==
* 
* 
* 
* 
* 

==קישורים חיצוניים==

==הערות שוליים==

קטגוריה:טורקיה: ערים
איגנסיו סוסה

איגנסיו סוסה אוספיטל (בספרדית: Ignacio Sosa Ospital; נולד ב-31 באוגוסט 2003) הוא כדורגלן אורוגוואי המשחק בעמדת הקשר בפניקס.

==קריירה==
סוסה החל את קריירת המשחק שלו בקבוצת הנוער של פניקס, וב-3 ביולי 2021 ערך את הופעת הבכורה שלו במדי הקבוצה הבוגרת, בניצחון 2–1 על סרו לרגו.<ref></ref>

===קריירת נבחרות===
בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, וסייע לנבחרתו לזכות בגביע.<ref></ref>

==תארים==
;נבחרת אורוגוואי בכדורגל עד גיל 20
* גביע העולם בכדורגל עד גיל 20 (2023)
* סגנות אליפות אמריקה הדרומית בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניקס
קטגוריה:אורוגוואים שנולדו ב-2003
אוסקר קורטס

אוסקר מנואל קורטס קורטס (בספרדית: Óscar Manuel Cortés Cortés; נולד ב-3 בדצמבר 2003) הוא כדורגלן קולומביאני המשחק בעמדות הקיצוני והקשר ההתקפי בגלאזגו ריינג'רס, בהשאלה מלאנס.

==קריירה==
קורטס החל את קריירת המשחק שלו בקבוצת הנוער של מיונאריוס,<ref></ref> וב-12 בינואר 2022 ערך את הופעת הבכורה שלו במדי הקבוצה הבוגרת, בניצחון 1–0 על דפורטיבו פאסטו. ב-12 במאי 2022 כבש את שער הבכורה שלו, בתיקו 1–1 עם חגוארס קורדובה במסגרת הגביע הקולומביאני.<ref></ref>

===קריירת נבחרות===
בינואר 2023 שיחק עם נבחרת קולומביה בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת במקום השלישי. הוא שיחק גם בגביע העולם בכדורגל עד גיל 20 - 2023, בו הודחה נבחרתו על ידי איטליה ברבע הגמר. בטורניר כבש קורטס 4 שערים ובישל שניים נוספים, ובכך סיים במקום השלישי בטבלת מלך השערים (אחרי צ'זארה קזאדיי ומרקוס לאונרדו) וזכה ב"נעל הארד".<ref></ref>

==תארים==
;אישי
* נעל הארד של גביע העולם בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:קשרי כדורגל קולומביאנים
קטגוריה:כדורגלני מיונאריוס
קטגוריה:כדורגלני לאנס
קטגוריה:כדורגלני גלאזגו ריינג'רס
קטגוריה:ספורטאים זרים בצרפת
קטגוריה:ספורטאים זרים בסקוטלנד
קטגוריה:קולומביאנים שנולדו ב-2003
מרטין דין

מרטין כריסטופר דין (באנגלית: Martin Christopher Dean; נולד ב-14 במרץ 1962) הוא היסטוריון בריטי העובד במכון המחקר של מוזיאון ארצות הברית לזכר השואה. בעברו עבד כהיסטוריון בסקוטלנד יארד. 
==כתביו==

==קישורים חיצוניים==
* אנציקלופדיה של המחנות והגטאות ([https://www.ushmm.org/online/camps-ghettos-download/USHMM_Vol%202_PartA.pdf כרך II]), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס 
* Robbing the Jews: The confiscation of Jewish property in the Holocaust, 1933-1945. עליו זכה ב לשנת 2008.

==הערות שוליים==

קטגוריה:חוקרי השואה
קטגוריה:היסטוריונים בריטים
קטגוריה:בריטים שנולדו ב-1962
קטגוריה:זוכי הפרס הלאומי לספרים יהודיים
סבסטיאנו דספלנצ'ס

סבסטיאנו דספלנצ'ס (באיטלקית: Sebastiano Desplanches; נולד ב-11 במרץ 2003) הוא כדורגלן איטלקי המשחק בעמדת השוער בוויצ'נצה.

==קריירה==
דספלנצ'ס החל את קריירת המשחק שלו בקבוצת הנוער של אינטר מילאנו, ובגיל 11 עבר לקבוצת הנוער של מילאן. הוא שיחק עם קבוצת הנוער בליגה ובליגת האלופות לנוער, ואף היה חלק מסגל הקבוצה הבוגרת במשחקי הסרייה א' וליגת האלופות. בספטמבר 2022 עזב את הקבוצה ועבר לוויצ'נצה מהסרייה ג'.<ref></ref> לאחר שלא קיבל הזדמנות לשחק, ב-5 בינואר 2023 הושאל עד לתום העונה לטרנטו, גם היא מהסרייה ג'.<ref></ref> הוא ערך את הופעת הבכורה שלו בליגה ב-1 בפברואר 2023, בתיקו 1–1 עם ארזינאנו.<ref></ref>

===קריירת נבחרות===
לאחר ששיחק בכל נבחרות איטליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו הודחה נבחרתו בשלב חצי הגמר. הוא שיחק גם בגביע העולם בכדורגל עד גיל 20 - 2023, בו הפסידה נבחרתו בגמר לאורוגוואי.<ref></ref> על משחקיו בטורניר הוא זכה ב"כפפת הזהב", הפרס המוענק לשוער הטוב ביותר בטורניר.<ref></ref><ref></ref>

==תארים==
;נבחרת איטליה בכדורגל עד גיל 20
* סגנות גביע העולם בכדורגל עד גיל 20 (2023)

;אישי
* כפפת הזהב של גביע העולם בכדורגל עד גיל 20 (2023)

==קישורים חיצוניים==

==הערות שוליים==

קטגוריה:כדורגלנים איטלקים
קטגוריה:שוערי כדורגל איטלקים
קטגוריה:כדורגלני ויצ'נצה
קטגוריה:כדורגלני טרנטו
קטגוריה:איטלקים שנולדו ב-2003
Privilegium de non tolerandis Christianis

Privilegium de non tolerandis Christians (מלטינית: הזכות שלא לסבול נוצרים, קרי: פְּרִיבִילֵגְיוּם דֵה נוֹן טוֹלֵרַנְדִיס כְּרִיסְטִיאַנְס) הייתה פריווילגיה, כתב זכות שהעניקו השליטים המקומיים בפולין. במסגרת כתב הזכות הזה, לא התאפשר לנוצרים להתגורר ברובע היהודי. כתב הזכות נועד במקור להוות משקל נגד לכתב שפורסם נגד היהודים והגביל את מקומות מגוריהם לרובע היהודי העירוני גרידא. כתב הזכויות הזה הוחל בקז'ימייז' ובלובלין ב-1568, וכן בפוזנן ב-1633.

==ראו גם==
* Privilegium de non tolerandis Judaeis

==הערות שוליים==

קטגוריה:פריווילגיה (כתב זכות)
דיין סקרלט

דיין פארל סקרלט (באנגלית: Dane Pharrell Scarlett; נולד ב-24 במרץ 2004) הוא כדורגלן אנגלי המשחק בעמדת החלוץ בטוטנהאם הוטספר.

==קריירה==
סקרלט החל את קריירת המשחק שלו בקבוצת הנוער של טוטנהאם הוטספר,<ref></ref><ref></ref><ref></ref> וב-26 בנובמבר 2020 ערך את הופעת הבכורה שלו בקבוצה הבוגרת, כשהחליף את לוקאס מורה בניצחון קבוצתו 4–0 על לודוגורץ ראזגרד במסגרת שלב הבתים של הליגה האירופית.<ref></ref> הופעה זו, בגיל 16 שנים ו-247 ימים, הפכה אותו לשחקן הצעיר ביותר שהופיע במשחק תחרותי עבור טוטנהאם,<ref></ref> אך שיא זה נשבר ב-10 בינואר 2021 בידי אלפי דיווין, שערך את הופעת הבכורה שלו בגיל 16 שנים ו-163 ימים.<ref></ref> ב-7 בפברואר 2021 ערך את הופעת הבכורה שלו בפרמיירליג בניצחון קבוצתו 2–0 על ווסט ברומיץ' אלביון, והפך לשחקן הצעיר ביותר שעושה זאת במדי טוטנהאם, בגיל 16 שנים ו-320 ימים.<ref></ref> בסוף עונת 2021/2022, האריך את חוזהו בקבוצה עד לתום עונת 2025/2026.<ref></ref>

ב-27 ביולי 2022 הושאל לעונה אחת לפורטסמות' מהליגה האנגלית השלישית.<ref></ref> הוא ערך את הופעת הבכורה שלו ב-5 באוגוסט 2022, בניצחון 2–0 על צ'לטנהאם, והבקיע את שערו הראשון ב-27 באוגוסט, בניצחון קבוצתו 1–0 על פורט וייל.<ref></ref>

===קריירת נבחרות===
לאחר ששיחק בכל נבחרות אנגליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו זכתה קבוצתו לאחר שניצחה 3–1 את נבחרת ישראל בכדורגל עד גיל 19 במשחק הגמר.<ref></ref><ref></ref> הוא שיחק גם בגביע העולם בכדורגל עד גיל 20 - 2023, בו הפסידה נבחרתו בשמינית הגמר לאיטליה.<ref></ref>

==תארים==
;נבחרת אנגליה בכדורגל עד גיל 19
* אליפות אירופה בכדורגל עד גיל 19 (2022)

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני פורטסמות'
קטגוריה:אנגלים שנולדו ב-2004